《钟潭行》
宋代·唐庚

君不见惠州城之西，永福古寺钟崛奇。夜辄亡去黎明归，萍莎钟糊水淋漓。

山僧初惊久恬嬉，一夕径去不返栖，父老嗟惜僧垂洟。

明年夏旱江水低，此钟居然水中坻。奔走往视空城陴，挽以巨缆牛百蹄。

牛喘缆绝钟不移，度不可得乃去之。江花开落水东驰，到今过者犹俯窥。

刻舟记剑真自痴，不应此物犹沙泥。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。